Ons het aanvanklik beplan om net 'n paar dae in Hoedspruit deur te bring, maar toe ek vir Mawusi Lodge raakgelees het was die besluit maklik en het ons sommer 10 dae gebly. Rod en Cathy is perfekte gashere en maak seker dat alles in orde is terwyl Mogau alles netjies hou. Die kombuis is baie goed ingerig en die lugverkoeling hou die hitte uit. Die rustige omgewing het al die spoke van 2020 verdryf, en tussen die njalas en vlakvarke by die watergat en geroep van die hiëna het 'n kalmte oor ons gespoel. Daar is ook heelwat om te doen in die omgewing en Rod kan vir julle aanbevelings en besprekings doen. Ons kan beslis Mawusi Lodge aanbeveel.
Die akkomodasie is puik, skoon, netjies en mooi en baie gerieflik ingerig. Die landgoed is fantasties met verskeie kleiner wildspesies wat jou kom groet. Ons het vanaf ons stoep kameelperde, blouwildebeeste, koedoes, waterbokke, steenbokkies en vlakvarke gesien. Neushoringvoëls het in die oggende op die stoep kom kuier. Dit was werklik 'n wonderlike naweek vol wonderlike ervarings in 'n pragtige plek. Ons sal enige tyd weer terugkeer.
The Bushbabies Elite Lodge is 'n hoogs aanbeveelbaar! Cathy is 'n fantastiese gasvrou en Vivien wat ons ontvang het is goud werd vir die instansie. Die akkommodasie is baie goed toegerus en die netjieste, skoonste verblyf waarin ons nog tuisgegaan het. Hoedspruit Wildlife Estate is 'n pragtige, veilige uitbreiding met die gerief van die dorp op jou voorstop, maar die rustigheid van die mees afgeleë bestemming! Ek sal enige tyd hierdie billike verblyf met vrymoedigheid aanbeveel!
Ek kan nie anders as om hierdie twee mense met hulle oornagplekkie aan te beveel nie. Baie vriendellik en baie netjies.
Bushbabies is aan te beveel. Ons het een nag daar oorgebly en sal graag weer wil gaan maar sommer vir 'n week of langer. Dis skoon, met gawe mense en 'n luukse huisie in die bos!
Dit was werklik lekker om by The Bushbabies bly. Wanneer mens met vakansie gaan moet jy kan uit rus en ontspan en dis presies wat ons beleef het. Om daar te bly beleef mens 'n klein stukkie van die bosveld paradys werklik iets besonders. Rodney en Cathy was werklik baie vriendelik en het ons dadelik tuis laat voel. Ek sal verseker weer daar wil bly as ons in die omgewing is. Ek gee hulle 5 ster!
Dit was wonderlik om so vriendelik verwelkom te word. Ons verblyf was vreeslik netjies en sommer net perfek. Sal dit vir almal aanbeveel wat bosveld toe gaan vir 'n paar dae se rustigheid.
Dit verdien definitief vyf sterre. Dit is ongelooflik skoon en die beste gehalte van alles kry jy daar. Ek sal die plek vir enige iemand aanbeveel wat die rustigheid van die bosveld nodig het. Jy voel sommer weer lus vir die lewe na die wegbreek.